section_heading: Kritike
paragraph_text: Na popularnoj internetskoj stranici koja se bavi prikupljanjem filmskih kritika, Rotten Tomatoes, film Oblik vode ima 92% pozitivnih ocjena temeljenih na 290 zaprimljenih tekstova uz prosječnu ocjenu 8.4/10. Zajedničko mišljenje kritičara te stranice glasi: "Oblik vode je del Torov vizualno najbolji film, a emotivno upijajuću priču u život dovodi fantastična Sally Hawkins".<ref> Na drugoj internetskoj stranici koja se također bavi prikupljanjem filmskih kritika, Metacritic, film ima prosječnu ocjenu 86/100 temeljenu na 51 kritici.<ref> Prema CinemaScoreu, publika ispod 40 godina života dala je filmu ocjenu "+5" ili "5", dok su oni iznad 40 godina života film ocijenili s peticom ili "-5" (na ljestvici od 1 do +5).<ref> ComScore je izvijestio da je publika u prosjeku filmu dana pozitivnu ocjenu u preko 80% slučajeva.<ref>